# คำถามที่ถามบ่อย (FAQ)

## โครงการรับตรง

### เกณฑ์การรับสมัคร

#### การนับหน่วยกิตว่าครบกำหนดหรือไม่ นับกี่ภาคเรียน?

นับหน่วยกิต 6 ภาคเรียน

สำหรับนักเรียนที่กำลังศึกษาอยู่ ชั้น ม.6 สามารถส่งระเบียนผลการเรียน 5 การเรียนที่หน่วยกิตยังไม่ครบมาก่อนได้ ส่วนนักเรียนทั้งจบชั้น ม.6 แล้ว ต้องส่งระเบียนผลการเรียนทั้ง 6 ภาคเรียนที่หน่วยกิตครบตามกำหนดเท่านั้น

#### หากหน่วยกิตไม่ครบตามกำหนด แก้ไขอย่างไร?

หากหน่วยกิตไม่ครบตามกำหนด สามารถให้โรงเรียนทำหนังสือรับรองการร่วมกิจกรรมที่นักเรียนได้เข้าร่วม เพื่อคำนวณเป็นหน่วยกิตเพิ่มเติมได้ โดยต้องระบุชื่อกิจกรรมและการเทียบชั่วโมงกิจกรรมกับจำนวนหน่วยกิตที่สามารถ นับได้

**ตัวอย่าง**  เช่น เรียนภาษาอังกฤษไม่ครบ 9 หน่วยกิต แต่ได้ร่วมกิจกรรมที่โรงเรียนจัดที่เกี่ยวข้องกับภาษาอังกฤษ ก็สามารถนำมานับเป็นจำนวนหน่วยกิตบวกเข้าไปได้

#### มีเกณฑ์ขั้นต่ำของคะแนน GAT, PAT หรือเกรดเฉลี่ยสะสม (GPAX) เท่าใด

โครงการรับตรงโดยคณะวิศวกรรมศาสตร์ ไม่มีการกำหนดเกณฑ์ขั้นต่ำของคะแนนใดๆ ทั้งสิ้น

#### การเลือกคะแนน GAT, PAT ต้องเลือกคะแนนจากการสอบครั้งเดียวกันหรือไม่

ไม่จำเป็น เลือกคะแนนแต่ละวิชาจากการสอบครั้งใดก็ได้ ทั้ง นี้การอนุญาตให้เลือกคะแนนจากการสอบครั้งใดก็ได้ จะไม่มีผลกระทบจากความแตกต่างของข้อสอบแต่ละครั้งมากนัก เนื่องจากการคำนวณคะแนนที่ใช้ตัดสินนั้นจะดูจากค่าเฉลี่ยและค่าการกระจายตัว ของการสอบแต่ละครั้งประกอบด้วย

#### เลือกคะแนน GAT, PAT ที่ดีที่สุดอย่างไร

การเลือกคะแนน GAT, PAT ที่ดีที่สุด ให้ใช้โปรแกรมช่วยคำนวณคะแนนบนเว็บไซต์นี้ โดยกรอกคะแนนทุกครั้งที่เคยสอบ โปรแกรมจะเลือกคะแนนที่ทำให้คะแนนรวมสูงสุดให้

ทั้งนี้ การเลือกคะแนนสูงสุดนั้นจะดูจากค่า Z-score เป็นหลัก ไม่ใช่ดูจากคะแนนดิบ ดูรายละเอียดการคำนวณคะแนนเพื่อตัดสินได้ที่หน้าการคำนวณคะแนน

#### จำเป็นต้องเลือกสาขาวิชาครบ 6 สาขาหรือไม่

ไม่จำเป็น แต่ต้องเลือกอย่างน้อย 1 อันดับ

#### ผู้สมัครควรเลือกลำดับสาขาวิชาอย่างไร

ผู้สมัครควรเลือกลำดับสาขาวิชาตามความอยากเรียนของผู้สมัครเท่านั้น

เนื่อง จากการคัดเลือกจะพิจารณาผู้สมัครทีละคนเรียงตามคะแนน โดยดูว่าผู้สมัครแต่ละคนจะติดสาขาใดตามอันดับจากบนลงล่าง ดังนั้นการพยายามเลื่อนสาขาวิชาที่อยากเรียนไว้ในอันดับล่างๆ นั้นไม่ทำให้โอกาสติดในสาขาวิชานั้นสูงขึ้น และไม่ควรทำเป็นอย่างยิ่ง (ดูรายละเอียดจากคำถาม การคัดเลือกพิจารณาคะแนนและลำดับการเลือกอย่างไร ในหมวด เกณฑ์การคัดเลือก ด้านล่างเพิ่มเติม)

#### วิธีการสมัคร

กรอกใบสมัครออนไลน์พร้อมทั้งส่งหลักฐานออนไลน์ทั้งหมด

#### ดาวน์โหลดใบสมัครเพื่อพิมพ์และกรอกด้วยมือได้จากที่ใด

ที่หน้าดาวน์โหลดเอกสาร

#### ทำไมจึงแนะนำให้สมัครออนไลน์

การสมัครออนไลน์สะดวกกว่าการสมัครแบบเดิมมาก เพราะ

* ไม่มีปัญหาทีมงานรับสมัครกรอกข้อมูลจากใบสมัครเข้าสู่ระบบคอมพิวเตอร์ผิดพลาด
* สามารถติดตามความคืบหน้าในการสมัครได้ว่า ใบสมัครถูกดำเนินการอยู่ในขั้นตอนใด
* ไม่ต้องเสียค่าใช้จ่ายในการส่งไปรษณีย์ (หากส่งหลักฐานออนไลน์)

#### ใบรับรองการศึกษาคืออะไร

ระเบียนผลการเรียน (รบ.) ที่แสดงผลการเรียน 5 ภาคเรียน (สำหรับนักเรียนที่ยังไม่จบชั้น ม.6) หรือ 6 ภาคเรียน (สำหรับนักเรียนที่จบชั้น ม.6 แล้ว)

#### ใบนำฝากเงินค่าสมัครคืออะไร หาได้จากที่ไหน

ใบนำฝากเงินค่าสมัคร คือหลักฐานที่แสดงให้เห็นว่าผู้สมัครได้จ่ายค่าสมัครแล้ว

หาก ผู้สมัครจ่ายค่าสมัครโดยโอนเงินผ่านธนาคาร เมื่อโอนเงินแล้วพนักงานธนาคารจะให้ใบโอนเงินส่วนหนึ่งกับผู้สมัคร ให้ผู้สมัครเขียนชื่อ นามสกุล และเลขประจำตัวประชาชนของผู้สมัครบนใบโอนเงินนั้น จากนั้นจึงนำใบโอนเงินไปสำเนาและลงลายมือชื่อรับรองสำเนาถูกต้องเช่นเดียว กับหลักฐานอื่นๆ

หากผู้สมัครจ่ายค่าสมัครโดยโอนเงินผ่านเอทีเอ็ม ผู้สมัครจะได้ใบทำรายการ (สลิป) จากเครื่องเอทีเอ็ม จากนั้นทำเช่นเดียวกับการจ่ายค่าสมัครโดยโอนเงินผ่านธนาคาร

หากผู้ สมัครจ่ายค่าสมัครโดยโอนเงินผ่านเว็บไซต์ ให้ผู้สมัครพิมพ์หน้าแสดงผลการโอนเงิน ซึ่งแสดงให้ทีมงานเห็นได้ว่าผู้สมัครได้จ่ายค่าสมัครแล้ว โดยให้พิมพ์สองฉบับ ฉบับหนึ่งลงลายมือชื่อรับรองสำเนาถูกต้องและส่งมาพร้อมกับหลักฐานอื่นๆ อีกฉบับเก็บไว้กับผู้สมัครเองเพื่อใช้อ้างอิง

#### วิธีโอนค่าสมัครทำอย่างไร ต้องใช้เอกสารอะไรบ้าง

โอนเงินเหมือนการโอนเงินเข้าบัญชีธนาคารตามปกติ ไม่ต้องมีเอกสารใดๆ ไปทั้งสิ้น

หาก แจ้งพนักงานธนาคารว่าต้องการจ่ายค่าสมัคร พนักงานธนาคารอาจเข้าใจว่าทางคณะฯ ได้เปิดบริการรับชำระค่าสมัครกับทางธนาคารต่างๆ (เช่น การจ่ายเงินเวลาสอบ GAT/PAT) ดังนั้นพนักงานก็จะเรียกหาใบสมัครจากน้อง และอาจจะบอกน้องว่า ไม่มีใบสมัครก็จ่ายเงินไม่ได้ (โครงการรับสมัครมีจำนวนมากนะครับ พนักงานธนาคารคงจำไม่ได้ว่าโครงการใดจ่ายเงินทางไหนบ้าง)

แต่โครงการ นี้ไม่ได้ติดต่อเปิดบริการชำระค่าสมัครกับธนาคาร เนื่องจากเป็นโครงการระดับคณะเท่านั้น เลยเปิดเป็นบัญชีออมทรัพย์ธรรมดา ดังนั้นให้หยิบใบโอนเงินของธนาคารมาเขียน แล้วก็โอนเงินตามปกติเลยครับ ถือว่านั่นเป็นการจ่ายค่าสมัครแล้วครับ

อย่าลืมเขียนชื่อ นามสกุล และเลขประจำตัวประชาชนของผู้สมัครในใบโอนเงินด้วยนะครับ

#### จ่ายค่าสมัครอย่างไร ราคาค่าสมัครเท่าไหร่

ค่าสมัคร 350 บาท จ่ายค่าสมัครโดยการโอนเงินผ่านธนาคาร ดูรายละเอียดเพิ่มเติมจากหน้าการชำระค่าสมัคร

#### ถ้าส่งหลักฐานออนไลน์ ต้องเซ็นสำเนาถูกต้องหรือไม่

หากส่งหลักฐานออนไลน์ ไม่ต้องเซ็นสำเนาถูกต้องแล้ว ถือว่าการเข้าสู่ระบบของผู้สมัครเป็นการยืนยันความถูกต้องของเอกสารนั้น

ถ้าส่งหลักฐานออนไลน์ ต้องสแกนหรือถ่ายรูปด้านหลังของหลักฐาน, บัตรประจำตัวหรือไม่

#### หากด้านหลังของเอกสารไม่มีข้อมูลสำคัญ ไม่จำเป็นต้องสแกนหรือถ่ายรูปส่วนนั้นมา

หาก มีข้อมูลสำคัญ ให้สแกนหรือถ่ายรูปทั้งสองด้าน จากนั้นใช้โปรแกรมตัดต่อภาพอย่างง่ายต่อรูปทั้งสองเข้าด้วยกัน ก่อนอัพโหลดผ่านระบบส่งหลักฐานออนไลน์

#### ถ้าส่งหลักฐานออนไลน์ จับภาพหน้าจอ (Print screen) หลักฐานจากเว็บไซต์ สทศ. มาส่งได้หรือไม่

จับภาพหน้าจอหลักฐานจากเว็บไซต์ สทศ. ได้ หรือ พิมพ์หลักฐานจากเว็บไซต์ สทศ. ได้

ทั้งนี้ในการคัด เลือก ทางทีมงานจะติดต่อ สทศ. เพื่อขอคะแนนของผู้สมัครมาตรวจสอบด้วย หากพบว่าผู้สมัครปลอมแปลงเอกสาร ผู้สมัครรายนั้นจะถูกตัดสิทธิ์การสมัครทันที

#### เกณฑ์การคัดเลือก

เกณฑ์การคิดคะแนนเป็นอย่างไร ข้อสอบแต่ละครั้งมีความยากง่ายไม่เท่ากัน การคัดเลือกจะยุติธรรมหรือไม่

ผู้สมัครสามารถดูเกณฑ์การคิดคะแนนที่ใช้ตัดสินได้จากหน้าการคำนวณคะแนนสำหรับการรับตรงปี 2553 และใช้ระบบคำนวณคะแนนสำหรับการรับตรงปี 2553 เพื่อให้ระบบช่วยคิดคะแนนได้

คะแนน ที่ใช้ตัดสินไม่ใช่คะแนนดิบ แต่เป็นคะแนนที่คำนวณจากค่า Z-score ซึ่งมาจากคะแนนดิบของผู้สมัคร, คะแนนเฉลี่ยและค่าการกระจายตัวของคะแนนจากการสอบแต่ละครั้ง ซึ่งค่า Z-score นี้จะชี้ให้เห็นว่าคะแนนของผู้สมัครอยู่ในตำแหน่งใดเมื่อเทียบกับคะแนนของ ผู้สอบคนอื่นๆ ดังนั้นการคัดเลือกโดยใช้คะแนนรูปแบบนี้จะมีความยุติธรรมพอสมควร ถึงจะมีการสอบหลายครั้งก็ตาม

หากต้องการรายละเอียดเพิ่มเติมเกี่ยวกับค่า Z-score สามารถหาอ่านเพิ่มเติมได้จากหนังสือคณิตศาสตร์ระดับ ม.ปลาย เรื่อง สถิติ 2

การคัดเลือกพิจารณาคะแนนและลำดับการเลือกอย่างไร

##### การคัดเลือกจะทำตามขั้นตอนดังนี้

1. คิดคะแนนของผู้สมัครทุกคน

2. เรียงลำดับผู้สมัครตามคะแนนจากมากไปน้อย

3. นำอันดับการเลือกของผู้สมัครแต่ละคนมาพิจารณา โดยเริ่มจากผู้สมัครที่มีคะแนนสูงสุด ดังนี้

1. ดูว่าสาขาที่ผู้สมัครเลือกเป็นอันดับ 1 ยังว่างอยู่หรือไม่ หากว่างผู้สมัครจะได้รับคัดเลือกเข้าในสาขานั้น

2. หาก สาขาที่ผู้สมัครเลือกเป็นอันดับ 1 เต็มแล้ว ก็จะดูว่าสาขาที่ผู้สมัครเลือกเป็นอันดับ 2 ยังว่างอยู่หรือไม่ หากว่างผู้สมัครจะได้รับคัดเลือกเข้าในสาขานั้น

3. หากสาขาที่ผู้สมัคร เลือกเป็นอันดับ 2 เต็มแล้ว ก็จะดูสาขาที่ผู้สมัครเลือกเป็นอันดับ 3, ทำเช่นนี้เรื่อยไปจนผู้สมัครได้รับคัดเลือกเข้าในสาขาใดสาขาหนึ่ง หรืออันดับที่ผู้สมัครเลือกหมดแล้ว (กรณีหลังหมายความว่าผู้สมัครจะไม่ได้รับการคัดเลือก)

#### มีการประกาศรายชื่อผู้มีสิทธิ์สำรองหรือไม่ อย่างไร

มีการประกาศรายชื่อผู้มีสิทธิ์สำรองจำนวนหนึ่ง โดยผู้ที่อยู่ในรายชื่อสำรองนี้จะยังไม่ทราบว่าจะได้เข้าศึกษาในสาขาใด เนื่องจากจะต้องรอตำแหน่งว่างจากผู้สละสิทธิ์ก่อน

อย่างไรก็ตาม ผู้ที่อยู่ในรายชื่อสำรองจะต้องมาสัมภาษณ์ในวันเดียวกับวันสอบสัมภาษณ์ของ ผู้ที่ผ่านการคัดเลือก จึงจะมีสิทธิ์ได้รับการคัดเลือกหากมีตำแหน่งว่างเกิดขึ้น

หากได้รับการคัดเลือก แล้วมีผู้สละสิทธิ์ในสาขาที่ผู้สมัครเลือกไว้อันดับสูงกว่า ผู้สมัครจะเปลี่ยนไปเรียนสาขานั้นได้หรือไม่

(หมายเหตุ: ย่อหน้าที่สองของเนื้อหาส่วนนี้ยังไม่แน่นอน โปรดติดตามจากหน้านี้อีกครั้งในสองถึงสามวันข้างหน้า ยืนยันข้อมูลตามเนื้อหานี้แล้ว)

หาก มีผู้สละสิทธิ์ในสาขาที่ผู้สมัครเลือกไว้อันดับสูงกว่า ผู้สมัครอาจจะเปลี่ยนไปเรียนในสาขานั้นได้ โดยในวันสอบสัมภาษณ์ ผู้สมัครสามารถเลือกได้ว่าจะเลื่อนสาขาขึ้นไปเป็นสาขาที่อันดับสูงกว่าหรือ ไม่หากมีตำแหน่งว่าง

เมื่อมีตำแหน่งว่างเกิดขึ้น ทีมงานรับสมัครจะดูว่าในกลุ่มกลุ่มรายชื่อสำรอง และผู้ที่เลือกสาขาวิชาที่ว่างสูงกว่าสาขาที่ได้รับคัดเลือก (ที่เลือกเลื่อนสาขาขึ้นถ้ามีตำแหน่งว่าง) ผู้สมัครที่ได้คะแนนสูงสุดเป็นใคร ผู้สมัครคนนั้นจะได้รับคัดเลือกให้ติดในตำแหน่งว่างนั้น

## ผลการคัดเลือก การสอบสัมภาษณ์และยืนยันสิทธิ์

#### คะแนนของเพื่อนน้อยกว่าของเรา แต่เพื่อนติด เราไม่ติด ผิดปกติหรือไม่

อาจเกิดจากกรณีดังต่อไปนี้

* เพื่อนอาจคิดคะแนนผิด ไม่ได้คำนวณด้วยการใช้ค่า zi ตามสูตรที่กำหนด แต่ทั้งนี้ ทีมงานได้ขอคะแนนจาก สทศ. มาตรวจสอบและเลือกคะแนนให้ใหม่กับผู้สมัครทุกคน ซึ่งทำให้เพื่อนมีคะแนนสูงกว่าเราได้ เป็นผลให้เพื่อนสอบติด
* อาจ เป็นผลจากอันดับการเลือก เนื่องจากขั้นตอนการคัดเลือกจะเริ่มดูจากที่ว่างของสาขาที่เลือกไว้ในอันดับ ที่ 1 ก่อน เพื่อให้ผู้สมัครติดในอันดับที่สูงที่สุดเท่าที่ได้เลือกไว้ (ตามที่ได้เคยประกาศไปแล้วทั้งในเว็บบอร์ด และส่วนคำถามที่ถามบ่อยนี้)

หากตรวจสอบแล้วไม่อยู่ในสองกรณีนี้ ให้แจ้งไว้ในเว็บบอร์ด หรือส่งอีเมลแจ้งที่ **adengku2554@gmail.com** โดยด่วน

#### ต้องไปเขาชนไก่ในวันสอบสัมภาษณ์ หรือติดธุระ ไม่สามารถมาสอบสัมภาษณ์ในวันที่ 22 มกราคมได้ ทำอย่างไร

* ขอเลื่อนผลัดในการเข้าฝึกที่เขาชนไก่ หรือเลื่อนธุระอย่างอื่นไปก่อน และมาสอบสัมภาษณ์ในวันที่ 22 มกราคม 2553 ตามกำหนดการเดิม
* หรือ แจ้งให้ทางคณะฯ ทราบผ่านเว็บไซต์นี้ภายในวันจันทร์ที่ 11 - พุธที่ 13 มกราคม 2553 และมาสอบสัมภาษณ์รอบพิเศษ ในวันเสาร์ที่ 16 มกราคม 2553 เวลา 9.00 น. (คณะฯ จะแจ้งสถานที่อีกครั้งหลังจากทราบจำนวนผู้สอบสัมภาษณ์รอบพิเศษนี้แล้ว) ทั้งนี้ผู้สอบสัมภาษณ์รอบพิเศษ สามารถชำระค่ายืนยันสิทธิ์ได้ด้วยเงินสดในวันนั้นได้

#### ต้องเตรียมเอกสารใดมาในวันสอบสัมภาษณ์บ้าง

ผู้สมัครต้องนำบัตรประจำตัวประชาชน หรือบัตรนักเรียนที่มีรูปถ่ายของตนเอง มาแสดงในวันสอบสัมภาษณ์ ไม่จำเป็นต้องเตรียมแฟ้มสะสมผลงาน (Portfolio) ใหม่ แต่ถ้ามีอยู่แล้ว สามารถนำติดตัวเข้าห้องสอบได้

#### ผู้ได้รับคัดเลือกในหลักสูตรนานาชาติ ต้องสอบสัมภาษณ์ด้วยภาษาอังกฤษหรือไม่

กรรมการสอบสัมภาษณ์เป็นคนไทยทั้งหมดที่สามารถพูดภาษาอังกฤษได้ โดยส่วนใหญ่ใช้ภาษาไทยในการสนทนา แต่อาจมีภาษาอังกฤษบ้าง ขึ้นอยู่กับกรรมการสอบสัมภาษณ์

#### รายชื่อผู้มีสิทธิ์สอบสัมภาษณ์มากกว่าจำนวนรับ จะมีการคัดออกตอนสัมภาษณ์หรือไม่

การสอบสัมภาษณ์เป็นการตรวจสอบเพื่อยืนยันว่า ผู้มีสิทธิ์สอบสัมภาษณ์นั้นเป็นคนปกติ และมีความตั้งใจที่จะเรียน ไม่มีความผิดปกติที่ทำให้ไม่สามารถเรียนในคณะฯ ได้เท่านั้น หากผู้มีสิทธิ์สอบสัมภาษณ์ผ่านเกณฑ์ดังกล่าวก็จะผ่านการสอบสัมภาษณ์

คณะฯ รับทุกคนที่สอบสัมภาษณ์ผ่านเข้าศึกษา ถึงแม้ว่าจำนวนผู้สอบสัมภาษณ์ผ่านจะมากกว่าจำนวนที่ประกาศรับไว้ก็ตาม

#### รายชื่อสำรองจะได้สอบสัมภาษณ์ทุกคนหรือไม่ จะทราบผลเมื่อไหร่

ผู้มีสิทธิ์สอบสัมภาษณ์ในรายชื่อสำรองอาจไม่ได้สอบสัมภาษณ์ทุกคน ซึ่งต้องรอพิจารณาจากการสละสิทธิ์ในการสอบสัมภาษณ์รอบแรก รวมถึงคะแนนและสาขาที่ผู้มีสิทธิ์สอบสัมภาษณ์ในรายชื่อสำรองได้เลือกไว้แล้ว

#### จะมีการประกาศรายชื่อสำรองเพิ่มเติม หรือเพิ่มจำนวนรับในระบบแอดมิชชันกลางหรือไม่

ไม่มีการประกาศรายชื่อสำรองเพิ่มเติมเป็นรอบที่สองอีกแล้ว เนื่องจากคณะฯ ได้ประกาศจำนวนผู้สอบสัมภาษณ์เผื่อไว้ก่อนแล้ว

ไม่ สามารถเพิ่มจำนวนรับในระบบแอดมิชชันกลางได้อีกแล้ว เนื่องจากคณะฯ ได้แจ้งจำนวนรับในระบบแอดมิชชันกลางไปแล้วก่อนหน้านี้ ไม่สามารถแก้ไขได้

#### การยืนยันสิทธิ์การเข้าศึกษาทำอย่างไร กำหนดการเป็นอย่างไร

ผู้ที่ผ่านการสอบสัมภาษณ์จะต้องชำระเงินค่าลงทะเบียนเรียนในภาค เรียนแรก ตามอัตราค่าลงทะเบียนเรียนของมหาวิทยาลัย เป็นการยืนยันสิทธิ์ ดังนี้

* ภาคปกติ 16.000 บาท
* ภาคพิเศษ 36,700 บาท
* นานาชาติ 60,700 บาท

โดย

* ผู้มีสิทธิ์ศึกษารอบที่ 1 ชำระเงินได้ในวันที่ 19 – 24 ม.ค. 2554 ประกาศผลวันที่ 26 ม.ค. 2554
* ผู้มีสิทธิ์ศึกษารอบที่ 2 ชำระเงินได้ในวันที่ 26 -31 ม.ค. 2554 ประกาศผลวันที่ 2 ก.พ. 2554
* ผู้มีสิทธิ์ศึกษารอบที่ 3 ชำระเงินได้ในวันที่ 2-7 ก.พ. 2554 ประกาศผลวันที่ 9 ก.พ. 2554
* ผู้มีสิทธิ์ศึกษารอบที่ 4 ชำระเงินได้ในวันที่ 9-14 ก.พ. 2554 ประกาศผลวันที่ 20 ก.พ. 2554

หมายเหตุ หากผู้ที่ผ่านการสอบสัมภาษณ์ไม่ชำระเงินเพื่อยืนยันสิทธิ์ภายในกำหนด จะถือว่าผู้นั้นสละสิทธิ์การเข้าศึกษาทันที

#### วิธีการชำระเงินเพื่อยืนยันสิทธิ์ จ่ายได้ผ่านช่องทางใดบ้าง

##### วิธีการชำระเงินค่ายืนยันสิทธิ์ ทำได้ดังนี้

###### โอนเงินค่าสมัคร ทำตามขั้นตอนดังนี้

1. โอน เงินค่ายืนยันสิทธิ์เข้าไปยังบัญชี โดยระบุชื่อ-นามสกุล และเลขประจำตัวประชาชนของผู้สมัครในช่องใบนำฝาก และระบุบัญชีที่โอนเข้าเป็นบัญชีต่อไปนี้:

* ชื่อบัญชี: โครงการรับตรง คณะวิศวกรรมศาสตร์ มก.
* เลขที่บัญชี: 235 2 17868 2
* ธนาคาร: ไทยพาณิชย์
* สาขา: สาขาย่อยมหาวิทยาลัยเกษตรศาสตร์ บางเขน

2. สำเนาใบโอนเงิน พร้อมลงนามสำเนาถูกต้อง และเก็บใบโอนเงินตัวจริงไว้กับผู้สมัครเพื่อไว้ยืนยันในภายหลัง

3. ส่งสำเนาใบโอนเงิน ภายในวันที่ 3 กุมภาพันธ์ 2553 ได้ที่

\* กรรมการสอบสัมภาษณ์ (กรณีต้องการส่งสำเนาใบโอนเงินในวันสอบสัมภาษณ์)

\* เจ้าหน้าที่ของคณะฯ ที่งานบริการการศึกษา หน่วยทะเบียนและประเมิน ชั้น 1 อาคาร 3 คณะวิศวกรรมศาสตร์ ด้วยตนเอง ในเวลาต่อไปนี้

o วันจันทร์ - ศุกร์ เวลา 09.00 - 19.00 น.

o วันเสาร์ เวลา 09.00 - 16.00 น.

/???????????????????????????????????????????????????????????????????????อันนี้ยังไม่ต้องใส่แต่มีเผื่อไว้ใช้ในอนาคต

วิธีที่ 2 จ่ายเงินสดที่คณะฯ รับเฉพาะวันสอบสัมภาษณ์รอบพิเศษ (วันเสาร์ที่ 16 มกราคม 2553) สำหรับผู้ที่ไม่สามารถเข้าสอบสัมภาษณ์ในวันที่ 22 มกราคม 2553 ได้เท่านั้น ทั้งนี้ผู้มีสิทธิ์สอบสัมภาษณ์ที่ต้องการสัมภาษณ์ในรอบพิเศษนี้จะต้องแจ้ง ให้คณะฯ ทราบล่วงหน้าภายในวันที่ 11-13 มกราคม 2553 ผ่านทางเว็บไซต์โครงการรับตรงฯ

สามารถขอเลื่อนอันดับสาขาได้อย่างไร จะทราบผลเมื่อไหร่

ผู้มีสิทธิ์สอบสัมภาษณ์จะต้องแจ้งคณะฯ ในวันสอบสัมภาษณ์ว่า

\* หากมีโอกาสได้เลื่อนอันดับสาขาขึ้นเป็นอันดับที่สูงกว่า (สามารถเลื่อนขึ้นได้หลายอันดับ) ต้องการเลื่อนอันดับขึ้นหรือไม่

\* หาก ผู้มีสิทธิ์สอบสัมภาษณ์ไม่ได้รับการเลื่อนอันดับให้สูงขึ้น (อยู่ในอันดับเดิม) ผู้มีสิทธิ์สอบสัมภาษณ์ต้องการสละสิทธิ์เข้าศึกษาในสาขาที่เข้าสอบสัมภาษณ์ หรือไม่

หลังจากนั้นจะพิจารณาคัดเลือกใหม่ โดยดูจากคะแนนและอันดับการเลือกของผู้มีสิทธิ์สอบสัมภาษณ์ ทั้งผู้มีสิทธิ์สอบสัมภาษณ์ที่ต้องการเลื่อนอันดับขึ้น และผู้มีสิทธิ์สอบสัมภาษณ์ในรายชื่อสำรอง

คณะฯ จะประกาศผลการเลื่อนอันดับในวันศุกร์ที่ 5 กุมภาพันธ์ 2553

ถ้าขอเลื่อนอันดับขึ้นในวันสอบสัมภาษณ์ แล้วไม่ได้เลื่อนอันดับขึ้น จะยังมีสิทธิ์เข้าเรียนในสาขาเดิมหรือไม่

หากไม่ได้เลื่อนขึ้น ผู้ผ่านการสอบสัมภาษณ์ยังมีสิทธิ์เข้าเรียนในสาขาเดิมที่เข้าสอบสัมภาษณ์ (หากผู้ผ่านการสอบสัมภาษณ์ไม่ได้แจ้งขอสละสิทธิ์เข้าศึกษาถ้าได้อันดับเดิม)

???????????????????????????????????????????????/

#### หากจ่ายค่ายืนยันสิทธิ์ แล้วได้เลื่อนอันดับขึ้นไปยังสาขาที่ค่าเรียนต่ำกว่า จะได้รับเงินคืนหรือไม่

คณะฯ จะคืนส่วนต่างให้เต็มจำนวน

หากแจ้งในวันสอบสัมภาษณ์ว่าจะสละสิทธิ์ถ้าไม่ได้เลื่อนอันดับ แล้วไม่ได้เลื่อน จะได้เงินคืนหรือไม่ ถูกตัดสิทธิ์แอดมิชชันกลางหรือไม่

ผู้ผ่านการสอบสัมภาษณ์จะไม่ได้เงินค่ายืนยันสิทธิ์ และไม่มีชื่อปรากฎอยู่ในรายชื่อผู้ที่ได้รับการคัดเลือกให้เข้าศึกษา โดยรายชื่อนั้นจะไม่ถูกส่งไปให้ สกอ. เพื่อตัดสิทธิ์สมัครแอดมิชชันกลาง ทำให้ยังคงสามารถสมัครคัดเลือกในระบบแอดมิชชันกลางได้

หากไม่ได้แจ้งขอสละสิทธิ์ถ้าไม่ได้เลื่อนอันดับ แต่ต้องการขอสละสิทธิ์หลังจากทราบผลการเลื่อนอันดับแล้วได้หรือไม่

ไม่ได้ ผู้ที่ไม่ได้แจ้งขอสละสิทธิ์ในวันสอบสัมภาษณ์ จะมีชื่อปรากฎอยู่ในรายชื่อผู้ที่ได้รับคัดเลือกให้เข้าศึกษา (อย่างน้อยในอันดับที่เข้าสอบสัมภาษณ์) ซึ่งบัญชีรายชื่อนี้จะถูกส่งไปให้ สกอ. เพื่อตัดสิทธิ์แอดมิชชันกลาง ไม่สามารถขอถอนชื่อออกได้ เนื่องจากจะทำให้เกิดที่ว่างขึ้น และผู้ที่อยู่ในรายชื่อสำรองเสียโอกาสในการเข้าศึกษา

#### อยากทราบคะแนนต่ำสุด-สูงสุด ของแต่ละสาขาวิชา

คณะฯ จะประกาศให้ทราบผ่านเว็บไซต์นี้หลังจากทราบคะแนนต่ำสุด-สูงสุดชัดเจนแล้ว ประมาณกลางเดือนกุมภาพันธ์ 2554

## การเลือกสาขาวิชา

#### โครงการใดสมัครเข้าสาขาวิชาวิศวกรรมคอมพิวเตอร์ได้บ้าง

* สมัครโครงการรับตรง เลือกสาขาวิชาวิศวกรรมคอมพิวเตอร์ รับ 20 คน
* สมัครโครงการรับตรง เลือกกลุ่มวิทยาเขตบางเขน จากนั้นเมื่อจบชั้นปีที่ 1 เลือกศึกษาต่อสาขาวิศวกรรมคอมพิวเตอร์ รับ 20 คน
* สมัครผ่านระบบแอดมิชชันของ สกอ. เลือกสาขาวิศวกรรมคอมพิวเตอร์ รับ 5 คน

## การสมัครหลายโครงการและการตัดสิทธิ์

#### สมัครมากกว่า 1 โครงการพร้อมกันได้หรือไม่

สมัครได้

อย่างไรก็ตาม หากผู้สมัครผ่านการคัดเลือกในโครงการรับตรง ผู้สมัครจะต้องจ่ายค่าเรียนภาคเรียนแรก เพื่อยืนยันสิทธิ์การเข้าเรียนภายในวันที่ 3 กุมภาพันธ์ 2553 หลังจากนี้หากผู้สมัครต้องการสละสิทธิ์ ผู้สมัครจะไม่ได้เงินค่ายืนยันสิทธิ์นี้คืน

ผู้สมัครควรตัดสินใจให้ดี ก่อนการสมัคร เพราะการสมัครหลายโครงการมากเกินไปจะสร้างปัญหาให้ตัวผู้สมัครเอง ผู้สมัครคนอื่นๆ รวมถึงคณะฯ อีกด้วย

#### เมื่อผ่านการคัดเลือกแล้ว ผู้สมัครจะถูกตัดสิทธิ์การสมัครโครงการใดบ้าง

ทางคณะฯ จะส่งรายชื่อให้ สกอ. เพื่อตัดสิทธิ์การคัดเลือกในระบบแอดมิชชันกลางเท่านั้น (อาจตัดสิทธิ์จากที่อื่นด้วย หาก สกอ. ส่งรายชื่อต่อไปให้สถาบันอื่น -- แต่โดยปกติ สกอ. ส่งรายชื่อไปให้ทุกสถาบันไม่ไหว)

ไม่มีการส่งชื่อผู้ผ่านการคัดเลือกไปตัดสิทธิ์โครงการใดนอกจากนี้

## ภาคปกติ และภาคพิเศษ

### ภาคปกติ ภาคพิเศษ และนานาชาติ แตกต่างกันอย่างไรบ้าง

ภาคปกติ และภาคพิเศษ ต่างกันที่เวลาเรียนเท่านั้นครับ คือภาคพิเศษจะเรียนหลังเที่ยง และเสาร์-อาทิตย์เป็นส่วนใหญ่ (ในภาคเรียนแรกๆ) และค่าลงทะเบียนเรียนจะสูงกว่าภาคปกติ ส่วนนานาชาติจะเรียนเป็นภาษาอังกฤษ

ข้อสอบในแต่ละวิชาเหมือนกัน ใช้เกณฑ์ในการวัดผลเหมือนกัน ได้ใบปริญญาใบเดียวกัน มีสิทธิ์และศักดิ์ศรีเท่าเทียมกัน ไม่มีวงเล็บว่าภาคพิเศษหรือภาคปกติ แต่จะระบุสำหรับนานาชาติ

การเปิดภาคพิเศษเพิ่มเติม เพื่อให้โอกาสทางการศึกษาแก่ผู้ที่สนใจจะเป็นวิศวกร เนื่องจากรัฐบาลไม่มีนโยบายให้ขยายจำนวนรับในภาคปกติ แต่สาขาวิศวกรรมศาสตร์ยังขาดแคลนในตลาดอยู่มาก คณะฯ จึงเปิดโครงการภาคพิเศษขึ้น โดยไม่ได้รับเงินอุดหนุนจากรัฐบาลเหมือนภาคปกติ ทำให้ค่าลงทะเบียนเรียนสูงกว่าภาคปกติ